b'\n_START_ARTICLE_\nKrav Maga\n_START_SECTION_\nZgodovina\n_START_PARAGRAPH_\nKrav Maga je nastal v 30-ih letih prej\xc5\xa1njega stoletja. Imi Lichtenfeld (1910\xe2\x80\x931998), znan tudi kot Imi Sde-Or, je prvi pri\xc4\x8del s pou\xc4\x8devanjem Krav Maga v Bratislavi z namenom, da bi pripadnikom \xc5\xbeidovske skupnosti pomagal pri obrambi pred nacisti\xc4\x8dno vojsko. Kot izjemen poznavalec borilnih ve\xc5\xa1\xc4\x8din je oblikoval skupine mladih, bojevitih \xc5\xbdidov, ki so se borili proti nacisti\xc4\x8dnim skupinam v mestih in postali t. i. \xc2\xbbstreet fighterji\xc2\xab. Z ustanovitvijo \xc5\xbeidovske dr\xc5\xbeave je Imi postal glavni in\xc5\xa1truktor Izraelskih obrambnih sil in pri tem ves \xc4\x8das intenzivno razvijal in izpopolnjeval tehnike.'